
                                                                                                                 A P R O B A T
                                                                                                              PRIMAR
                                                                                                        NICOLAE ROBU

R E F E R A T

privind modificarea și completarea Anexei la Hotărârea Consiliului Local al Municipiului      Timişoara nr.183 din data de 29.03.2013 pentru  aprobarea normativului de cheltuieli                privind  consumul lunar de carburanţi pentru autovehiculele  care deservesc Direcția Poliției Locale Timișoara, modificată prin Anexa  Hotărârii Consiliului Local al  Municipiului Timişoara nr.629/16.12.2013 
În anul 2011, în conformitate cu prevederile Legii poliţiei locale nr. 155/2010  şi prevederile HG pentru aprobarea Regulamentului – cadru de organizare şi funcţionare a poliţiei locale nr.1332/2010, prin HCLTM nr. 441/20.12.2010 privind înfiinţarea instituţiei publice de   interes local cu personalitate juridică - Direcţia Poliţiei Locale Timişoara, aprobarea Organigramei, a Statului de funcţii şi a Regulamentului de organizare şi funcţionare, la nivelul Consiliului Local al Municipiului Timişoara s-a înfiinţat Direcţia Poliţiei Locale Timişoara, ca instituţie publică de interes local cu personalitate juridică.

,k
Potrivit dispoziţiilor art. 1 din Legea poliţiei locale nr. 155/2010, poliţia locală s-a înfiinţat în scopul exercitării atribuţiilor privind apărarea drepturilor şi libertăţilor fundamentale ale persoanei, a proprietăţii private şi publice, prevenirea şi descoperirea infracţiunilor, în următoarele domenii:

    a) ordinea şi liniştea publică, precum şi paza bunurilor;

    b) circulaţia pe drumurile publice;

    c) disciplina în construcţii şi afişajul stradal;

    d) protecţia mediului;

    e) activitatea comercială;

    f) evidenţa persoanelor;

    g) alte domenii stabilite prin lege.

Prin Hotărârea Consiliului Local al Municipiului Timişoara nr.100 din 11.03.2014,  Municipiul  Timişoara a transmis cu titlu gratuit în proprietatea Direcției Poliției Locale Timișoara  două autovehicule, unul marca Ford Tranzit CL Seat și unul marca Renault Trafic .
În baza Hotărârii Consiliului Local al Municipiului Timişoara nr.288 din 20.05.2014, Direcția Poliției Locale Timișoara a acceptat donația autoutilitarei cu număr de înmatriculare TM08JIL, marca Dacia Drop-Side, cu numărul de identificare UU1D2711913002183 an fabricație 2001.

           În baza Hotărârii Consiliului Local al Municipiului Timişoara nr.193 din 15.04.2014, privind aprobarea  participării Direcția Poliției Locale Timișoara la ” Programul de Stimulare a Înnoirii Parcului Auto Național ”-2014 două autoturisme au fost casate, unul marca Renault Trafic cu număr înmatriculare TM19PMT și unul Daewoo Nubira II cu număr de înmatriculare TM11PMT, și s-au achiziționat două autoturisme noi, unul marca Dacia Duster și unul marca Dacia Logan SD4SDA4.
           În baza Hotărârii Consiliului Local al Municipiului Timişoara nr.317 din 26.06.2014, privind aprobarea  participării Direcția Poliției Locale Timișoara la ” Programul de Stimulare a Înnoirii Parcului Auto Național ”-2014 un autoturism marca Dacia Drop-Side cu număr înmatriculare TM08JIL a fost casat și s-a achiziționat un autoturism marca Dacia Logan SD7SDA4.
Cu privire  la consumul  lunar de carburanţi  necesar pentru funcţionarea  autoturismelor din dotarea Direcţiei Poliţiei Locale Timişoara,   relevante sunt prevederile  OG nr. 80/2001 privind stabilirea unor normative de cheltuieli pentru autorităţile administraţiei publice şi instituţii publice, cu  completările şi modificările ulterioare, act normativ ce  stabileşte normative de cheltuieli   pentru  autorităţile administraţiei publice şi instituţiile publice, indiferent de modul de finanţare  a activităţii acestora, normative de cheltuieli ce privesc acţiunile de protocol,  dotarea cu autoturisme şi consumul de carburanţi, precum şi costurile pentru convorbiri telefonice.
Ordonanţa Guvernului  nr. 80/2001, deşi  nu prevede  în mod  expres   consumul lunar de carburanţi  pentru  poliţia locală, prin   Legea nr. 33 din 21 martie 2011  pentru aprobarea Ordonanţei de Urgenţă  a Guvernului nr.55/2010  privind unele măsuri de reducere a cheltuielilor publice,   include  şi poliţia locală în  categoria  instituţiilor publice   prevăzute de art. II alin. 2  din O.G. nr. 80/2001, ( cum ar fi  instituţiile din sectorul de apărare, odine publică şi siguranţă naţională) exceptate de la  reducerea cu 50 %   a consumului de carburanţi,  stabilit prin hotărâri ale guvernului sau  prin normative proprii. 
Totodată, Legea nr. 33/ 2011  stabileşte că,  prin derogare  de la prevederile  pct. 1, lit. B, din anexa nr. 3 la O.G. nr.80/2001,  autorităţile locale vor putea achiziţiona numărul necesar de autovehicule  pentru funcţionarea poliţiei locale, fără  a stabili  pentru poliţia locală şi  derogarea  de la pct. II,  lit. B din anexa nr.3  în ceea ce priveşte limita maximă privind consumul lunar de carburanţi/vehicul.
Prin urmare, în ceea ce priveşte consumul lunar  de carburanţi/vehicul  pentru poliţia locală  urmează să se aplice consumul maxim de carburant lunar/vehicul  prevăzut de pct. II,  lit. B, din anexa nr. 3 la O.G. nr. 80/2001, fără aplicarea reducerii de 50% a consumului de carburanţi, respectiv 250 litri/lună/vehicul, astfel cum s-a prevăzut în O.G. nr. 80/2001, în forma sa iniţială.
Astfel, având în vedere dispoziţiile   HCLTM nr. 441/2010, potrivit  cărora Direcţia Poliţiei Locale Timişoara s-a înfiinţat ca instituţie publică de interes local în subordinea Consiliului Local al Municipiului Timişoara, se impune stabilirea normativului de cheltuieli privind consumul lunar de carburanţi pentru autovehiculele din dotarea Direcţiei Poliţiei Locale Timişoara, cu respectarea limitei maxime de carburat/lunar/vehicul  prevăzute de   pct. II,  lit. B, din anexa nr. 3  la  O.G. nr. 80/2001. 

 Având în vedere:
1. complexitatea activităţilor desfăşurate de către Direcţia Poliţiei Locale Timişoara pentru îndeplinirea atribuţiilor conferite de lege, în domeniile ordine şi linişte publică, precum şi paza bunurilor, circulaţia pe drumurile publice, disciplina în construcţii şi afişajul stradal, protecţia mediului, activitatea comercială;

2. faptul că autovehiculele se utilizează pentru activităţile specifice de transport persoane pentru desfăşurarea activităţii de identificare a cerşetorilor şi persoanelor fără adăpost de pe raza municipiului Timişoara;  
Luând în considerare:

· prevederile art. 73 din H.G. nr.1332/2010 pentru aprobarea Regulamentului – cadru de organizare şi funcţionare a poliţiei locale care stipulează: ”Art. 73  Asigurarea tehnico-materială a poliţiei locale la nivelul unităţilor/subdiviziunilor administrativ-teritoriale se realizează conform reglementărilor proprii, stabilite prin hotărâri ale consiliilor locale.”

· Prevederile art. 1 alin (1) şi  (3), art.5 si anexa  nr.3 punctul II  din OG nr. 80/2001 privind stabilirea unor normative de cheltuieli pentru autorităţile administraţiei publice şi instituţii publice, cu toate completările şi modificările ulterioare 

· Legea nr. 33/21.03.2011 pentru aprobarea <LLNK 12010    55180 301   0 46>Ordonanţei de urgenţă a Guvernului nr. 55/2010 privind unele măsuri de reducere a cheltuielilor publice;

PROPUNEM: 
 modificarea și completarea Anexei la Hotărârea Consiliului Local al Municipiului  Timişoara nr.183 din data de 29.03.2013 pentru  aprobarea normativului de cheltuieli   privind  consumul lunar de carburanţi pentru autovehiculele  care deservesc Direcția Poliției Locale Timișoara, modificată prin Anexa Hotărârii Consiliului Local al  Municipiului Timişoara nr.629/16.12.2013 în sensul înlocuirii a două autoturisme, unul marca Daewoo Nubira II cu număr de înmatriculare TM11PMT și unul marca Renault TXW cu numărul de înmatriculare TM 19 PMT, cu două autoturisme, unul marca Dacia Duster cu număr de înmatriculare TM 04 PLT și unul marca Dacia Logan SD4SDA4 cu numărul de înmatriculare TM 04 PLT, precum și includerea în cuprinsul Anexei a  unui autoturism marca Dacia Logan SD7SDA4 cu număr de înmatriculare TM 12 PLT şi  totodată aprobarea normativului de cheltuieli pentru consumul lunar de carburanţi.
  
 DIRECTOR EXECUTIV                                                        SECRETAR
             Jr. Ec.  DOREL  COJAN                                               
DIRECTOR  EXECUTIV ADJUNCT

       CRISTINA SCUTARIU

   SEF BIROU JURIDIC

       BLAJIN MARIN 

             Întocmit,

  Inspector de specialitate
                   Claudiu Ciucur                  
   AVIZAT JURIDIC
Red./Dact.C.C./2ex.
Cod   FO 53 – 01, ver.2

